La XIX Pujada Nocturna al Mondúver se celebrarà el 20 de juliol
18 juliol 2019

## La XIX Pujada Nocturna al Mondúver se celebrarà el 20 de juliol18 juliol 2019Última actualització: 14 juliol 2025

![](../gestion/img/CarolaWoodward_1725.JPG)  
  

El **President de la Junta del Districte de Marxuquera, José Manuel Prieto,** i el **President l’Associació Amics de la Natura de Marxuquera, Vicent Alonso,**  han presentant aquest matí en roda de premsa la XIX edició de la pujada nocturna al Mondúver que tindrà lloc el dissabte 20 de juliol.

La programació per a aquest dia començarà a les 20:00 h amb la recollida de dorsals a la eixida de la pista forestal del Mondúver, situada a la Drova (Residència Mondúver). Quinze minuts abans de la carrera, que serà a les 21:00 h, finalitzarà el temps per a arreplegar el dorsal. Amb la finalització de la carrera, es durà a terme la lectura tradicional del Manifest en la cima del Mondúver. El preu de l’activitat és de 3€ per a socis de l’associació i xiquets, i de 6€ per a no socis (adults).

L’associació d’Amics de la Natura de Marxuquera és l’encarregada de l’organització de la pujada amb la col·laboració dels ajuntaments de Gandia, Barx i Xeresa. Aquesta aprofita la primera lluna plena de juliol que sol ser el tercer cap de setmana del mes.

Tal i com diu Prieto: “_La pujada al Mondúver té, també, com objectiu el coneixement del territori i la dinamització del mateix a través de l’acció del grup de senderistes_”.

El període d’inscripció continua obert i es podrà realitzar a través del següent enllaç després d’omplir les dades corresponents: [https://sltsport.com/19a-pujada-nocturna-al monduver](https://sltsport.com/19a-pujada-nocturna-al%20monduver). “_Esperem la participació de més de 200 persones on, la gran majoria per no dir tots ells, segueixen els mateixos valors de respectar i valorar la nostra natura”_, ha agregat el president de l’Associació.

El regidor ha volgut insistir en que és la 19a edició ininterrompuda des de l’any 2001, destacant la gran actuació que s’està realitzant per part de l’Associació per a deixar arrere els hàbits sedentaris com: veure la televisió o anar en cotxe a tots els llocs. Aprofitant aquest últim tema, Alonso ha volgut ficar èmfasi en la gran implicació que tenen en ajudar a detindre el canvi climàtic.

Per concloure, Alonso ha fet una crida a totes aquelles persones que vulguen oferir diferents propostes que donen a conèixer el territori de Marxuquera, qualsevol plantejament que puga conscienciar la natura.

[Documentos adjuntos](../gestion/documentos/cartell-nocturna.jpg)

[Twittear](https://twitter.com/share)